Αγγελική Κοτταρίδη

Η Αγγελική Κοτταρίδη (γενν. Θεσσαλονίκη) είναι Ελληνίδα αρχαιολόγος. με σημαντικό ανασκαφικό και συγγραφικό έργο, ιδιαίτερα σχετιζόμενη με την ανάδειξη του χώρου των Αιγών.

Γεννήθηκε στην Άνω Πόλη της ΘεσσαλονίκηςΠόσα ευχαριστώ σου χρωστάμε Αγγελική Κοτταρίδη; 18 Ιανουαρίου 2024, parallaximag.gr  και σπούδασε στη Φιλοσοφική Σχολή του ΑΠΘ από το 1974 με καθηγητές τους Μανώλη Ανδρόνικο, Δημήτρη Μαρωνίτη, Γ.Π. Σαββίδη, Χουρμουζιάδη, Σηφάκη. Μετά τις σπουδές Αρχαιολογίας και Ιστορίας της Τέχνης στη Θεσσαλονίκη, πήρε υποτροφία από το Γερμανικό Κράτος και πήρε διδακτορικό στο Πανεπιστήμιο της Κολωνίας.

Με την επιστροφή της από τη Γερμανία, εργάστηκε σαν βοηθός του καθηγητή αρχαιολόγου Μανόλη Ανδρόνικου στην ανασκαφή της Βεργίνας. Το 1991 διορίστηκε στην αρχαιολογική υπηρεσία (πρώτη επιτυχούσα στο διαγωνισμό του 1989). Έγινε διευθύντρια της 17ης (ΙΖ΄) Εφορείας Προϊστορικών και Κλασικών Αρχαιοτήτων (2010-2014) καθώς και της 11ης Εφορείας Βυζαντινών Αρχαιοτήτων από το 2011. Στη συνέχεια ανέλαβε την Εφορεία Αρχαιοτήτων Ημαθίας (2014-2024). Ως διευθύντρια των μουσείων της Πέλλας, Βέροιας και Αιγών, προχώρησε σε σημαντικό αριθμό εκθέσεων στην Ελλάδα και στο εξωτερικό, αναδεικνύοντας της αρχαιότητες της περιοχής.

Έχει πλούσιο ανασκαφικό έργο στην Μακεδονία, αλλά και στο Κουβέιτ (ελληνιστικό οχυρό στο νησί Φαϊλάκα), με αποκατάσταση βυζαντινών εκκλησιών, ακροπόλεων, οθωμανικών μνημείων και αρχαιολογικών χώρων.

Για το έργο της τιμήθηκε από τον Πρόεδρο της Δημοκρατίας με τον Χρυσό Σταυρό του Τάγματος του Φοίνικος.

 Παραπομπές 

Κατηγορία:Έλληνες αρχαιολόγοι
Κατηγορία:Έλληνες έφοροι αρχαιοτήτων
Κατηγορία:Χρυσός Σταυρός του Τάγματος του Φοίνικα